section_heading: Nixonovo predsjedništvo
paragraph_text: Nixon je također, u nastojanju smirivanja etničkih, rasnih i drugih tenzija u američkom društvu, kao prvi predsjednik uveo programe tzv. afirmativne akcije ili pozitivne diskriminacije, koji su trebali pomoći crncima i drugim manjinama kako bi se što brže u pravima i socijalnom statusu izjednačili s većinskim bijelcima.